EkBass/fiwiki-20250220-pages-articles huggingface dataset:
John Lindroth

John Erik ”Joppe” Lindroth (11. helmikuuta 1906 Porvoo – 12. elokuuta 1974) oli suomalainen seiväshyppääjä. Hän voitti EM-kisoissa 1934 seiväshypyssä pronssia tuloksella 390 cm. Kalevan kisat hän voitti viidesti. Lindroth edusti Porvoon Akillesta koko uransa ajan.Tilastopaja Suomen Seivästalli ry valitsi Lindrothin postuumisti Suomen seiväshypyn Hall of Fameen vuonna 2014. == Ura == Lindroth paransi Suomen ennätystä uransa aikana neljästi. Ensimmäisen kerran 16. syyskuuta 1928 Tampereella hypättyään 383 cm, joka ylitti Väinö Salon ennätyksen kahdella senttimetrillä. Hänen toinen Suomen ennätys tuli tuloksella 386 cm, jonka hän hyppäsi 31. heinäkuuta 1929 Porvoossa. Lindrothista tuli ensimmäinen suomalainen joka ylitti neljä metriä hypättyään 401 cm 22. syyskuuta 1929 Helsingissä. Neljännen kerran hän paransi Suomen ennätystä hypättyään 403 cm 16. elokuuta 1931 Eläintarhan urheilukentällä Helsingissä. Ennätys säilyi voimassa seitsemän vuotta. Lindroth voitti seiväshypyn Suomen mestaruuden vuosina 1926, 1929, 1930, 1931 ja 1933 ja oli hopealla 1928 ja 1935. Maaotteluedustuksia Lindrothille kertyi 14 voittaen niistä kuusi. Lindrothilla oli pitkä ura jatkaessaan hyppäämistä yli 20 vuoden ajan. Kilpailemisen hän lopetti vasta vuonna 1946. == Henkilökohtaiset ennätykset == Laji Tulos Paikka Päivä Seiväshyppy 403 Helsinki 16.8.1931 == Lähteet == * ===Viitteet=== Luokka:Suomalaiset seiväshyppääjät Luokka:Vuonna 1906 syntyneet Luokka:Vuonna 1974 kuolleet
Alppiharju

Alppiharju () on nimensäkin mukaisesti Alppilasta ja Harjusta muodostuva noin 12 000 asukkaan kaupunginosa ja peruspiiri Helsingin itäisessä kantakaupungissa, Kallion, Taka-Töölön ja Vallilan välissä. Alppiharju otettiin käyttöön kaupunginosan nimenä vuonna 1959. Nimi on muodostettu vanhoista, 1840-luvulla perustettujen Alpin (ruots. Alpen) ja Harjun (ruots. Ås) vuokra-alueiden nimistä. Nimien perustana on alueen mäkisyys.Olavi Terho ym. (toim.): Helsingin kadunnimet, s. 90. Helsingin kaupungin julkaisuja 24, 1970, Helsinki. Peruspiiritason vertailussa Alppiharjusta löytyvät keskimäärin kaupungin pienimmät asunnot (keskikoko 38 m2), suurin asukastiheys (noin 13 200 asukasta/km²) ja pienimmät asuntokunnat (keskikoko 1,36). Pienten asuntojen myötävaikutuksesta Alppiharjussa asuu niukasti lapsiperheitä (alle 16-vuotiaiden osuus oli 4 % peruspiirin väestöstä). Tämä kantakaupungin alue tarjosi työpaikkoja 3 140 hengelle vuoden 2012 lopussa. Alppiharjun asuintalot on rakennettu pääosin 1900-luvun ensimmäisellä puoliskolla. Alppiharjussa osoitteessa Aleksis Kiven katu 52–54 sijaitsi Serlachius-yhtiölle kuulunut Bögelundin kartonkitehdas vuodesta 1920 alkaen. Tehdas lopetettiin vuonna 1925, mutta rakennus on edelleen jäljellä asuintaloksi muutettuna ja laajennettuna. Rakennuksen vanhimmat osat on suunnitellut arkkitehti W. G. Palmqvist. Alppiharjussa sijaitsee myös Satakallio, joka on yksi Suomen suurimmista taloyhtiöistä. Myös Kulttuuritalo, Linnanmäki ja Brahenkenttä kuuluvat Alppiharjun kaupunginosaan. Alueen puistot Alppipuisto ja Lenininpuisto ovat suosittuja kokoontumispaikkoja kesäisin. == Lähteet == * Sivonen, Pauli (toim.) (2004) Kotkan siipien suojassa - Gösta Serlachiuksen taidesäätiön 70-vuotisjuhlajulkaisu. Mänttä. Gösta Serlachiuksen taidesäätiö. === Viitteet === ==Aiheesta muualla== * Luokka:Seulonnan keskeiset artikkelit
Maapähkinäöljy

Maapähkinäöljy on ruokaöljyä, jota valmistetaan maapähkinöistä. Sitä käytetään elintarviketuotannon lisäksi myös kosmetiikan raaka-aineena. Ihmiset, jotka ovat allergisia maapähkinöille, voivat saada oireita myös maapähkinäöljyyn jääneestä proteiinista. Sitä käytetään usein kaakkoisaasialaisissa ruokalajeissa, kuten oliiviöljyä käytetään Välimeren alueella. Maapähkinäöljy kestää korkeampaa lämpötilaa kuin pääasiassa salaatinkastikkeisiin käytetyt tai matalaan paistolämpötilaan sopivat ruokaöljyt, kuten oliiviöljy, maissiöljy tai soijaöljy. Maapähkinäöljy kestää 218°C:n lämpötilaa savuamatta, kuten auringonkukkaöljy tai rypsiöljy. Maapähkinäöljyä käytetään myös salaatteihin ja kastikkeisiin. Maapähkinäöljyn sisältämät rasvahapot ovat suurelta osin tyydyttymättömiä ja täten sillä on tulehduksia ehkäiseviä vaikutuksia. Maapähkinäöljy sisältää myös soluja suojaavia ja vastustuskykyä parantavia antioksidantteja. == Lähteet == Luokka:Ruokaöljyt Luokka:Kasviöljyt
Onni Rajasaari

Onni Rafael Rajasaari (2. maaliskuuta 1910 Hanko – 12. marraskuuta 1994 Hanko) oli suomalainen yleisurheilija. Rajasaaren paras laji oli kolmiloikka mutta hän kilpaili myös pituudessa.Siukonen, s. 266 Rajasaari voitti kolmiloikan Euroopan mestaruuden vuonna 1938 tuloksella 15,32. Vuoden 1934 EM-kisoissa hän oli pronssilla. Hän oli Los Angelesin olympialaisissa 1932 yhdestoista ja Berliinissä 1936 kolmastoista.. Viitattu 4. huhtikuuta 2006. Berliinissä hän osallistui myös pituushyppyyn mutta karsiutui loppukilpailusta. Rajasaari oli Euroopan parhaita kolmiloikkaajia lähes läpi 1930-luvun. Talvisodan kynnyksellä 16. heinäkuuta 1939 hän hyppäsi Euroopan ennätyksen 15,52 Lahdessa. Tulos kesti ennätyksenä aina vuoteen 1950. Seuratasolla Rajasaari edusti Hangon Hyrskyjä ja Helsingin Kisa-Veikkoja. Hän voitti Suomen mestaruuden kolmiloikassa vuosina 1933–1939 sekä pituushypyssä vuonna 1938. SM-hopeaa hän saavutti kolmiloikassa vuosina 1929, 1940, 1942 ja 1943. Vain Vilho Tuulos ja Johan Meriluoto ovat saavuttanut miesten kolmiloikassa enemmän Suomen mestaruuksia ja SM-mitaleja kuin Rajasaari. Onni Rajasaaren veli Ossi Rajasaari voitti Svenska Finlands Idrottsförbundin (SFI) mestaruuden pituushypyssä. == Lähteet == * === Viitteet === Luokka:Suomalaiset kolmiloikkaajat Luokka:Suomalaiset pituushyppääjät Luokka:Suomalaiset yleisurheiluvalmentajat Luokka:Vuonna 1910 syntyneet Luokka:Vuonna 1994 kuolleet
Mustikkamaa-Korkeasaari

pienoiskuva|Mustikkamaa ja Korkeasaaren silta. Mustikkamaa-Korkeasaari () on Helsingin 19. kaupunginosa virallisen aluejaon mukaan. Se käsittää Mustikkamaan ja Korkeasaaren saaret sekä muutamia pienempiä saaria, kuten Palosaaren ja Hylkysaaren. Mustikkamaa on käytössä virkistysalueena, ja saarella on neljä tennis-, kaksi koripallo- ja yksi jalkapallokenttä. Korkeasaaressa on eläintarha. Asukkaita kaupunginosassa on 19 (1. tammikuuta 2009). == Lähteet == == Aiheesta muualla == *
Mr. T

Mr. T (oik. Laurence Tureaud, s. 21. toukokuuta 1952) on yhdysvaltalainen näyttelijä. Hänen tunnetuimpia roolejaan ovat B. A. Baracus 1980-luvun televisiosarjassa A-Team ja nyrkkeilijä Clubber Lang Rocky III -elokuvassa. Tureaud on esiintynyt muutamissa World of Warcraft:in mainoksissa, jossa hän on ollut yöhaltian roolissa. == Elämä == Tureaud syntyi Chicagossa yhdentenätoista lapsena 12-lapsiseen perheeseen. Nuoruusvuosinaan Tureaud harrasti amerikkalaista jalkapalloa ja kamppailulajeja. Opintojensa jälkeen hän palveli sotilaspoliisina Yhdysvaltain maavoimissa, minkä jälkeen hän pyrki ammattilaispelaajaksi NFL:ään. Ammattilaisura jäi kuitenkin lyhyeksi polvivamman takia. Tämän jälkeen hän alkoi luoda yhteyksiä julkkismaailmaan. Tureaud päätyi kuuluisten ihmisten henkivartijaksi. Hän suojeli muiden muassa Michael Jacksonia, Muhammad Alia ja Diana Rossia. 1970-luvulla Tureaud vaihtoi sukunimensä ensin Teroksi ja 1980-luvulla hän otti käyttöön "Mr. T" -nimen. Imagoonsa kuuluvan kampauksen hän kopioi afrikkalaiselta Mandinka-heimon sotilailta, haluten korostaa näin afrikkalaisia juuriaan. Osana Mr. T:n hahmoa ovat myös useat erilaiset korut, rannekoruista kaulakoruihin ja korvakoruihin, joiden arvoksi on arvioitu useampia satojatuhansia dollareita. Vuonna 2005 Mr. T päätti kuitenkin luopua korujen käytöstä nähtyään hurrikaani Katrinan tuhojen vaikutukset; hän lahjoitti suuren osan koruistaan ja vaatteistaan myrskyn uhrien hyväksi. Samoihin aikoihin hän tuli uskoon. Nykyään Mr. T asuu Sherman Oaksissa, Kaliforniassa. == Ura == Vuonna 1982 Mr. T löi itsensä läpi Sylvester Stallonen elokuvassa Rocky III. Tätä ennen hän oli tehnyt vain pieniä sivuosarooleja. Rocky III:n jälkeen Mr. T sai oman animaatiosarjansa NBC:llä ja kersantti B. A. Baracuksen roolin A-Teamissä. Vuonna 1984 Mr. T teki rap-albumin Mr. T's Commandments. Vuonna 1985 Mr. T astui sisään showpainin maailmaan. Hän oli Hulk Hoganin joukkueparina kautta aikojen ensimmäisessä Wrestlemaniassa. World Wrestling Federationin riveissä Mr. T palasi painirinkiin vielä erikoisvieraana muun muassa 1987 ja 1994. Parhaimmillaan Mr. T:n tuloiksi arvioitiin noin 80 000 dollaria per viikko 1980-luvun huippuaikana. 1990-luvulla Mr. T ansaitsi huomattavasti vähemmän, sillä heikentynyt terveys ei antanut mahdollisuuksia suuriin roolisuorituksiin. Nykyään hän esiintyy lähinnä mainostajana tai pienissä sivurooleissa televisiosarjoissa ja elokuvissa. == Aiheesta muualla == * * Elitisti: T tarkoittaa kovaa! -spontaani tribuutti Mr. T:lle Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt
Ballbreaker

Ballbreaker on australialaisen hard rock -yhtye AC/DC:n kolmastoista studioalbumi, joka julkaistiin 26. syyskuuta vuonna 1995. Albumin tunnetuin kappale on singlenäkin julkaistu "Hard as a Rock". Muut singlet ovat "Cover You in Oil" ja "Hail Caesar". Albumi oli sijalla #4 Yhdysvalloissa ja sijalla #6 Britanniassa. Lisäksi se oli listaykkösenä ainakin Sveitsissä, Suomessa ja Ruotsissa. Ballbreaker on ensimmäinen albumi vuoden 1983 jälkeen, jolla rumpuja soittaa jälleen Phil Rudd, joka soitti yhtyeessä vuosina 1975–1983. Hänet erotettiin yhtyeestä henkilökohtaisten ongelmien takia vuonna 1983 AC/DC:n nauhoitettua albumin Flick of the Switch, mutta palasi takaisin Ballbreakerilla. Albumin jokaisen kappaleen on kirjoittanut Angus Young ja Malcolm Young. Albumi julkaistiin remasteroituna vuonna 2005 osana AC/DC Remasters sarjaa. Ballbreaker-albumin on tuottanut Rick Rubin, joka on lisäksi tuottanut yhtyeen singlen "Big Gun", joka julkaistiin kaksi vuotta ennen Ballbreakerin julkaisua elokuvan Last Action Hero soundtrackilla. Kappale ei päässyt Ballbreaker-levylle, mutta se julkaistiin vuonna 2009 AC/DC Backtrack Box Set:issä. == Kappaleet == ==Kokoonpano== *Brian Johnson – laulu *Angus Young – kitara *Malcolm Young – kitara, taustalaulu *Cliff Williams – basso, taustalaulu *Phil Rudd – rummut ==Arvostelut== *All Music Guiden arvostelu: *Rolling Stone -lehden arvostelu: == Lähteet == == Aiheesta muualla == * Luokka:AC/DC:n albumit Luokka:Vuoden 1995 albumit Luokka:Rick Rubinin tuottamat albumit
Voluntarismi

Voluntarismi (, ”tahto”, ”halu”; myös ”mielivaltaisuus”) on filosofinen koulukunta, joka pitää tahtoa eli pyrkimistä ihmisen ymmärryksen perustana (tieto-opillinen voluntarismi, vastakohtana intellektualismille ja emotionalismille), kaiken kaikkein syvimpänä olemuksena ja koko todellisuuden syynä (metafyysinen voluntarismi) tai ihmisen mielen peruskykynä, jossa ajattelu ja tunteet kuuluvat tahdolle (psykologinen voluntarismi). Termin voluntarismi esitteli filosofiseen kirjallisuuteen ensimmäisenä Ferdinand Tönnies ja sitä ovat käyttäneet erityisesti Wilhelm Wundt ja Friedrich Paulsen. == Keskiajan voluntarismi == Keskiajan filosofian voluntarismi yhdistetään ennen kaikkea Johannes Duns Scotukseen. Sen katsotaan painottaneen Jumalan tahtoa ja ihmisen tahdon vapautta. == Metafyysinen voluntarismi == Metafyysisen voluntarismin keskeinen toimija on ollut Arthur Schopenhauer. Hänen ajattelussaan tahto ei ole järjellinen, vaan enemmänkin järjetön, hyödytön ja synkkä vietti, johon nähden äly muodostaa toissijaisen ilmiön. Tahto oli hänen mukaansa kaiken olemassaolon ydin ja luonto. Tämä määrittely on vaikuttanut muiden muassa Friedrich Nietzscheen (tahto valtaan), Eduard von Hartmanniin, Sigmund Freudiin ja elämänfilosofiaan. == Politiikka == === "Politiikka on tahdon asia" === Politiikassa voluntarismilla voidaan tarkoittaa käsitystä, että politiikka on tahdon asia eli että tavoitteet voidaan saavuttaa tahdonvaraisella toiminnalla. === Libertarismi === Politiikassa voluntarismi on myös libertaarinen oppi, jonka mukaan ihmisen toiminnan tulee perustua vapaaehtoisuuteen. Sana voluntarism tai voluntaryism esiintyi englannin kielessä jo 1830-luvulla merkityksessä 'periaate, että kirkon tai koulujen tulisi olla itsenäisiä valtiosta ja vapaaehtoisen tuen varassa'. Vuonna 1982 anarkistit George Smith, Wendy McElroy ja Carl Watner alkoivat julkaista lehteä The Voluntaryist. Heidän ajatteluunsa kuuluu, että valtio, armeija, vaalipolitiikka kuten äänestäminen ja oppivelvollisuus ovat pahasta; vapaa kasvatus, vapaaehtoinen yhteisöllisyys ja perhe ja aseenkannon vapaus hyvästä. == Lähteet == == Aiheesta muualla == * Luokka:Filosofiset opit Luokka:Tietoteoria Luokka:Occamismi Luokka:Skotismi
Cadillac DTS

Cadillac DTS on Cadillacin valmistama edustusluokan auto. Ensimmäinen tieliikenteessä nähty DTS on panssaroitu limusiiniversio, joka nähtiin George W. Bushin käytössä hänen toisissa virkaanastujaisissaan Pennsylvania Avenuella 20. tammikuuta 2006. Sarjatuotantoversio tuli myyntiin samana vuonna. DTS valmistetaan Cadillacin Detroitin Hamtramck -tehtaalla. DTS on muista edustusautoista, ja myös Cadillacin muista malleista, poiketen etuvetoinen. Siinä on myös muita edistyksellisiä ominaisuuksia, kuten LED-takavalot. DTS tulee sanoista DeVille Touring Sedan. Auton valmistus lopetettiin 2011 ja sen korvasi Cadillac XTS. === Moottorivaihtoehdot === *4.6 Northstar LD8 V8 - 275 hp @ 6500 rpm (Elegance -malli) *4.6 Northstar L37 V8 - 290 hp @ 6700 rpm (Performance -malli) == Aiheesta muualla == DTS Luokka:F-segmentin autot Luokka:Full-size-luokan autot Luokka:2000-vuosikymmenen autot Luokka:2010-luvun autot
Tavarantarkastaja

Tavarantarkastaja (hyväksytty tavarantarkastaja, HTT) on Suomessa keskuskauppakamarin tehtävään hyväksymä puolueeton ja riippumaton henkilö, joka suorittaa oman erityisalansa tavaroiden, palveluiden ja työsuoritusten tarkastuksia ja arviointeja. Tavarantarkastajalla tulee olla kokemusta ja tietämystä oman erityisalansa tarkastettavista kohteista. Hyväksytty tavarantarkastaja toimii keskuskauppakamarin määrittelemän asiantuntemusalansa hyväksymisryhmän puitteissa. Tavarantarkastaja antaa ennen tehtäväänsä ryhtymistä erityisen tavarantarkastajan vakuutuksen käräjäoikeudessa. Tavarantarkastajan asiantuntemusta voidaan käyttää esimerkiksi tilanteissa, joissa tarvitaan puolueeton asiantuntijanäkemys jonkin tavaran arvosta. Hyväksytty tavarantarkastaja laatii puolueettoman asiantuntijanäkemyksen aina tavarantarkastusohjesäännön mukaisen tavarantarkastuskertomuksen muodossa. == Lähteet == *https://sustera.fi/palvelu/kodit/asiantuntijalausunnot/htt- tavarantarkastus/ *http://www.mainio.net/article.asp?path=1;1132;1137;5918;82466&subpage;_id=82471 === Viitteet === == Aiheesta muualla == * Luokka:Ammatit
I’m Going Slightly Mad

I'm Going Slightly Mad on rock-yhtye Queenin kappale, joka julkaistiin albumilla Innuendo vuonna 1991. Saman vuoden keväällä kappale julkaistiin myös singlenä, joka nousi listaykköseksi Hongkongissa. Kappale alkaa syntetisaattoririffillä, jonka mukaan tulevat pian basso ja rummut. Laulaja Freddie Mercuryn ääni on hento ja melko matala. Kappaleen taustalla voi kuulla vähän väliä naurua. Tyyliltään kappale on yhtyeen tuotannon popmaisimmasta päästä. Sähkökitaran särösoundia ei kuulla, vaan syntetisaattorit ovat hallitsevassa asemassa. Kappaleesta tehty musiikkivideo muistetaan aidsia sairastaneen Mercuryn hennosta olemuksesta, sekä bändin jäsenten pukeutumisesta pingviiniksi, gorillaksi, narriksi ja banaanipuuksi. luokka:Vuoden 1991 kappaleet Luokka:Queenin kappaleet
Bedford Astravan

Bedford Astravan on Opel Kadett E:hen (Vauxhall Astra Mark 2) perustuva pakettiauto, joka on muutoin Kadettin farmariversion kaltainen, mutta siinä ei ole takasivulaseja eikä takapenkkejä, ja jousitusta on paranneltu. Astravanin edeltäjä on Bedford Chevanne, joka puolestaan perustuu C-mallin Kadettiin (Vauxhall Chevette). == Katso myös == * Bedford Astramax, samankaltainen malli, jossa korotettu kuormatila == Aiheesta muualla == Astravan Luokka:Pakettiautot Luokka:1980-luvun autot Luokka:1990-luvun autot
Bedford Astramax

Bedford Astramax on Opel Kadett E:hen (Vauxhall Astra Mark 2) perustuva pakettiautomalli, jossa on samanlainen keula kuin Kadettissa / Astrassa, mutta perässä on suurempi kontti, johon mahtuu yksi eurolavallinen tavaraa. Bedford Astramaxia myytiin vain Britanniassa, muualla Euroopassa se tunnettiin nimellä Opel Kadett Combo. Nämä mallit korvasi Corsaan perustuva Opel Combo vuonna 1993. == Katso myös == * Bedford Astravan, samankaltainen malli, joka on muunnos farmarimallista Astramax Luokka:Pakettiautot Luokka:1980-luvun autot Luokka:1990-luvun autot
PLC

PLC voi tarkoittaa ainakin seuraavia asioita: *Datasähkö (power-line communication, PLC) *Fosfolipaasi C (phospholipase C, PLC) *Ohjelmoitava logiikka (programmable logic controller, PLC) *Julkinen osakeyhtiö (public limited company, PLC) *Tuotteen elinkaari (product life cycle, PLC) *Partido Liberal Constitucionalista, Nicaraguan suurin oikeispuolue
Reiner Knizia

Reiner Knizia (s. 1957) on saksalainen lautapelisuunnittelija. Knizia opiskeli matematiikkaa Ulmin yliopistossa Saksassa ja Syracusen yliopistossa Yhdysvalloissa, valmistuen matematiikan tohtoriksi Ulmista. Hän muutti Englantiin vuonna 1993 ja työskenteli taloustutkijana. Kymmeniä hänen suunnittelemiaan pelejä oli jo julkaistu ennen kuin hän alkoi päätoimiseksi pelisuunnittelijaksi vuonna 1997. Häntä pidetään yhtenä merkittävimmistä tai jopa merkittävimpänä lautapelisuunnittelijana, ja vuonna 2007 hänen suunnittelemiaan pelejä oli julkaistu yli 300. Knizian kaupallisesti menestynein peli on Taru sormusten herrasta, joka on julkaistu 17 kielellä ja jota on myyty yli miljoona kappaletta. Kniziaa pidetään eräänä parhaista pelimekaniikan suunnittelijoista, mutta hänen heikkoutenaan pidetään pelin teeman näkymättömyyttä pelin kulussa. Knizia on voittanut Deutscher Spiele Preisin neljästi. ==Knizian suunnittelemia pelejä== * Keltis, Spiel des Jahres vuonna 2008 * Genial * Amun-Re, Deutscher Spiele Preis vuonna 2003 * Merchants of Amsterdam * Taj Mahal, Deutscher Spiele Preis vuonna 2000 * Ra * Samurai, * Euphrat und Tigris, Deutscher Spiele Preis vuonna 1999 * Aavikon karavaanit * Medici * Modern Art, Deutscher Spiele Preis vuonna 1993, Vuoden Peli Suomessa 2008 aikusten pelisarjassa. ==Lähteet== ==Aiheesta muualla== * Knizian kotisivu Knizia Games * Lista Knizian peleistä BoardGameGeek issä * BoardGameSpeakin haastattelu * BoardGameSpeakin haastattelu Luokka:Saksalaiset lautapelisuunnittelijat Luokka:Vuonna 1957 syntyneet Luokka:Elävät henkilöt
Simple Life

Simple Life on yhdysvaltalainen tositelevisiosarja, jonka ensi-ilta Yhdysvalloissa oli 2. joulukuuta 2003 FOX-kanavalla. Sarjassa seurataan kahden seurapiirineidon Paris Hiltonin ja Nicole Richien elämää ilman rikkauksia. Suomessa sarjaa on esittänyt Subtv. Sarjasta on esitetty Suomessa kolme tuotantokautta. Neljäs tuotantokausi alkoi Yhdysvalloissa E! Entertainment -kanavalla 4. kesäkuuta 2006. Sarjassa naisilla ei ole rahaa eikä luottokortteja, joten he joutuvat yleensä tekemään töitä rahan eteen. == Tuotantokaudet == * 1. Simple Life – Leidit landella (2003) – Tytöt joutuvat maalle kuukaudeksi. * 2. Simple Life – Tien päällä (2005) – Tytöt matkaavat pinkillä autolla Miamista Los Angelesiin. * 3. Simple Life: Interns – Tytöt duunissa (2005) – Tytöt työskentelevät eri duuneissa, muun muassa lentoyhtiössä, vanhainkodissa, plastiikkakirurgina ja eläintarhassa. * 4. Simple Life – 'Till Death Do Us Part (2006) – Tytöt joutuvat äidin paikalle kahteen eri perheeseen ja perheet päättävät, kumpi oli parempi "vaimo". Paris ja Nicole olivat riidoissa tämän tuotantokauden aikana. * 5. Simple Life – Goes to Camp (2008) == Aiheesta muualla == * Virallinen sivusto Luokka:Foxin televisio-ohjelmat Luokka:2000-vuosikymmenen yhdysvaltalaiset tositelevisiosarjat
Eteläesplanadi

Eteläesplanadi () on noin puolen kilometrin pituinen katu Kaartinkaupungin kaupunginosassa Helsingin keskustassa. Se ulottuu Kauppatorin länsilaidalta Esplanadin puiston eteläreunaa pitkin Erottajalle. Liikenne kulkee kuitenkin yksisuuntaisena lännestä itään. Päinvastaiseen suuntaan ajetaan puiston pohjoispuolella olevaa Pohjoisesplanadia pitkin. Eteläesplanadin varrella sijaitsevat muun muassa Smolna, Wasa Aktiebankin talo, Hypoteekkiyhdistyksen talo ja Brondankulma. Nämä kaikki ovat kadun eteläpuolella. Kadun toisella puolella sijaitsevat Esplanadin puiston itäpäässä Kappeli ja länsipäässä Svenska Teaternin rakennus. Ajoneuvoille on Eteläesplanadilla varattu yksi kaista ja pyöräliikenteelle toinen. Pyöräväylä on kuitenkin kaksisuuntainen. Autoliikenne kulkee nupukivillä ja pyöräliikenne asfaltilla. Tyypiltään Eteläesplanadi on alueellinen kokoojakatu. Länsipäässään Eteläesplanadi levenee kolmiomaiseksi Erottajan aukioksi, jonka laidalla Esplanadin puiston länsipäässä sijaitsee Svenska Teaternin rakennus. Eteläesplanadi päättyy aukion laidalla olevaan risteykseen, josta suoraan aukion eteläreunan suuntaisena länsilounaaseen jatkuu Bulevardi. Samasta risteyksestä johtaa Erottajankatu etelään sekä yli 5 kilometriä pitkä Mannerheimintie pohjoisluoteeseen. == Nimen alkuperä == Etelä- ja Pohjoisesplanadi ovat saaneet nimensä niiden välissä olevan Esplanadin puiston mukaan. Sana esplanadi tarkoittaa alun perin linnoituksen ympärillä olevaa avointa aluetta, mutta myös kahden kadun välissä olevaa puistovyöhykettä. Ruotsinkielisessä muodossa Esplanaden se vahvistettiin Helsinkiin suunnitellun puistovyöhykkeen nimeksi vuonna 1820. Puiston reunaa pitkin kulkevat kadut saivat vuonna 1836 erilliset nimet Södra Esplanadgatan ja Norra Esplanadgatan, joille vuonna 1909 vahvistettiin suomenkieliset vastineet Eteläinen ja Pohjoinen Esplanaadikatu. Vuonna 1965 kirjoitusasut muutettiin kielenhuollon ohjeiden mukaisesti muotoon Eteläinen ja Pohjoinen Esplanadikatu. Nykyiseen muotoonsa sekä suomen- että ruotsinkielinen nimi lyhennettiin vuonna 1972. == Poikkikadut idästä länteen == * Eteläranta * Unioninkatu * Fabianinkatu * Kasarmikatu (etelään) * Korkeavuorenkatu * Erottajankatu (etelään), Mannerheimintie (pohjoiseen) == Lähteet == == Aiheesta muualla == Luokka:Helsingin kadut Luokka:Kaartinkaupunki
Eero Saari (jääkiekkoilija)

Eero Olavi ”Roope” Saari (18. syyskuuta 1928 Tampere – 29. huhtikuuta 2023 Tampere) oli suomalainen jääkiekkohyökkääjä ja arkkitehti. Jääkiekkourallaan hän edusti Ilvestä kaudet 1944–1956 ja voitti kuusi Suomen-mestaruutta. Hän pelasi maajoukkueessa 25 ottelua ja edusti Suomea maailmanmestaruuskilpailuissa Pariisissa vuonna 1951 sekä olympialaisissa Oslossa vuonna 1952. Saari oli myös kiinnitettynä Tukholman 1949 MM-kisoihin, mutta ei päässyt osallistumaan. Saari on jääkiekkoleijona. Jääkiekkouransa jälkeen Saari työskenteli arkkitehtinä. Hänen tunnetuimpiin töihinsä kuuluu lehtikustantaja Urpo Lahtisen graniittilinna Villa Urpo, joka sijaitsee Ylöjärvellä. ==Yksityiselämä== Eero Saaren poika on muusikko Sami Saari ja tytär squashin Suomen-mestari Marisanna Saari. Saari menehtyi 94-vuotiaana Koukkuniemen vanhainkodissa Tampereella. Hänet on haudattu Kalevankankaan hautausmaalle. == SM-tilastot == Pelipaikka Hyökkääjä Maila Left Pelinumerot #3 / #6 / #7 / #9 / #14 / #15 Pelikaudet 1944–56 Kulta – hopea – pronssi 6 – 2 – 0 Kausi Sarja O M S P R 1944–45 SM-sarja 8 2 0 2 0 1945–46 SM-sarja 8 3 0 3 0 1946–47 SM-sarja 8 2 0 2 0 1947–48 SM-sarja 6 6 0 6 0 1948–49 SM-sarja 6 11 3 14 0 1949–50 SM-sarja 7 7 2 9 4 1950–51 SM-sarja 6 1 2 3 4 1951–52 SM-sarja 6 6 5 11 2 1952–53 SM-sarja 10 8 4 12 8 1953–54 SM-sarja 8 3 0 3 8 1955–56 SM- sarja 3 0 1 1 2 Yhteensä 76 49 17 66 28 == Saavutukset ja palkinnot == * 6 Suomen mestaruutta (1945, 1946, 1947, 1950, 1951, 1952) * 2 SM-hopeaa * SM- sarjan syöttöpörssin voittaja (1952) * Suomen Jääkiekkoleijona #94 ==Lähteet== * *Saaren tiedot Jääkiekkomuseon sivulla *Eurohockeyn tilastosivu ===Viitteet=== Luokka:Suomalaiset jääkiekkoilijat Luokka:Suomalaiset arkkitehdit Luokka:Vuonna 1928 syntyneet Luokka:Vuonna 2023 kuolleet
Molekyyliorbitaali

Molekyyliorbitaali on aaltoyhtälön ratkaisu molekyyliyhdisteelle ja kuvaa elektronin esiintymistodennäköisyyttä moniatomisessa molekyylissä. Koska alkuaineet ovat erilaisia atomiorbitaalien suhteen, molekyyliorbitaalien muoto vaihtelee suuresti. Kemiassa usein käytetty teoria on LCAO (lineaarinen atomiorbitaalien kombinaatio eli yhdistäminen), joka kuvailee riittävän kovalenttisen sidoksen orbitaalit (nimeltään esimerkiksi sigma, pi) atomiorbitaalien lineaarikombinaationa. Elektronit käsitetään aaltoliikkeeksi, jota voidaan kuvata matemaattisella funktiolla, aaltoyhtälöllä, joka määrittelee elektronien energian ja sen alueen, missä elektroni on tavattavissa suurimman osan ajastaan. Näin saadaan elektronin tilaa kuvaava matemaattinen funktio, jota sanotaan orbitaaliksi. Orbitaalilla tarkoitetaan siis tilaa atomiytimen ympärillä, jossa tietyn energian omaava elektroni tai elektronipari sijaitsee 90–95 % ajastaan. Molekyylin muodostuessa atomiorbitaalit yhdistyvät ja uudelleenjärjestyvät, jolloin muodostuu uusia avaruudellisesti eri tavoin suuntautuneita molekyyliorbitaaleja. Tätä muutosta sanotaan hybridisaatioksi. Hybridisaatiolla siis tarkoitetaan atomiorbitaalien uudelleenjärjestymistä. Esimerkiksi kun hiiliatomi sitoutuu yksinkertaisilla sidoksilla neljään muuhun atomiin, muodostuu neljä samanlaista ja samanenergiaista molekyyliorbitaalia, joissa kussakin on vain yksi elektroni. Hybridisoituneen hiiliatomin 2s2\- ja 2p2-orbitaalit ovat järjestäytyneet uudelleen neljäksi samanlaiseksi sp3-hybridiorbitaaliksi. Vastaavasti eteenissä, jossa hiiliatomien välillä on kaksoissidos C=C, molekyyliorbitaalit ovat muodostuneet yhden s-orbitaalin ja kahden p-orbitaalia hybridisoituessa kolmeksi sp2-hybridiorbitaaliksi. Yksi p-orbitaali jää muuntumatta ja se muodostaa kaksoissidoksen pii-sidoksen. Kun hiiliatomi muodostaa kolmoissidoksen, kuten esimerkiksi asetyleenissä, hiilen s- ja p-orbitaalit yhtyvät kahdeksi sp-hybridiorbitaaliksi. Kaksi p-orbitaaleista jää hybridisaation ulkopuolelle. Kolmoissidokselliset hiiliatomit liittyvät toisiinsa yhdellä sp-orbitaalien muodostamalla sigma-sidoksella ja kahdella p-orbitaalien muodostamalla pii-sidoksella. Elektronin keskimääräinen sijoittuminen orbitaalille määrää alkeisvaruksen paikan, mikäli se halutaan sijoittaa jonnekin. Kemian tarpeissa on usein riittävää jakaa alkeisvaraus sidoksen muodostavien atomiydinten välille (ns. osittaisvarauksiin), koska kemiassa käsitellään enimmäkseen elektronien siirtymisiä atomilta toiselle (kemiallinen reaktio), niiden sijoittumista atomiydinten ympäristöön (rakennekaava), ja niiden sähkömagneettisia vaikutuksia ympäristöönsä (kemiallinen konformaatio). ==Katso myös== *Rajaorbitaalit ==Lähteet== Luokka:Kvanttikemia Luokka:Molekyylifysiikka
Esko Tie

Esko Tapani Tie (vuoteen 1935 Telén) (26. joulukuuta 1928 Vanaja - 15\. toukokuuta 2002 Hattula) oli suomalainen jääkiekkoilija, joka tunnettiin paremmin hyökkääjänä, mutta pelasi myös puolustajan paikkaa. Tie edusti pääsarjassa vain hämeenlinnalaisjoukkueita. Hän nousi Tarmon ykköskenttään Eero Salisman siirryttyä HPK:oon. Tie muodostikin yhdessä Matti Karumaan ja Keijo Kuuselan kanssa pelätyn Ka-Ku-Ti-kentän. Tie edusti Tarmoa lähes koko uransa 1946–1960, sillä vain viimeinen kausi meni HPK:ssa. Hän pelasi SM- sarjassa yhteensä 100 ottelua, joissa teki tehot 36+18 ja voitti yhden Suomen mestaruuden sekä kuusi muuta mitalia. Tie pelasi maajoukkueessa 35 peliä tehoilla 5+2. Hän edusti Suomea kolme kertaa MM-kisoissa. Myös hänen veljensä Eino Johannes Tie pelasi samaan aikaan Tarmon ja HPK:n joukkueissa.Jääkiekkokirja 2020-2021, s.493 ==Saavutukset ja palkinnot== *1 Suomen mestaruus (1949) *7 SM-mitalia *Suomen Jääkiekkoleijona #95 ==Lähteet== * *Tien tiedot Jääkiekkomuseon sivulla * ===viitteet=== Luokka:Suomalaiset jääkiekkoilijat Luokka:Vuonna 1928 syntyneet Luokka:Vuonna 2002 kuolleet
Lasse Litma

Lasse Antero Litma (s. 5. huhtikuuta 1954 Jyväskylä) on suomalainen jääkiekkopuolustaja. Litma oli Tapparan pitkäaikainen luottopuolustaja. Hän pelasi tamperelaisseurassa kaudet 1972–1986. Tuona aikana Litmalle kertyi 496 pääsarjaottelua runkosarjassa ja pisteitä niissä 93+111. Pudotuspeleissä hän pelasi 72 ottelua saldolla 12+16. Litma voitti urallaan kuusi Suomen mestaruutta ja yhteensä 11 mitalia. Litma edusti Suomea neljä kertaa MM- kisoissa ja kerran olympialaisissa sekä Kanada Cupissa. Yhteensä hän pelasi 108 A-maaottelua tehoin 8+16. ==Saavutukset ja palkinnot== *6 Suomen mestaruutta (1975, 1977, 1979, 1982, 1984, 1986) *4 SM-hopeaa ja 1 -pronssi *Suomen Jääkiekkoleijona #96 ==Lähteet== * *Litman tiedot Jääkiekkomuseon sivulla ===Viitteet=== Luokka:Suomalaiset jääkiekkoilijat Luokka:Vuonna 1954 syntyneet Luokka:Elävät henkilöt
Yksivärinen (hevonen)

Yksivärinen on hevosten väreihin liittyvä käsite, joka tarkoittaa ei-kirjavaa. Termi voi helposti hämmentää maallikkoa, koska yksiväriseksi kutsutussa hevosessa voi käytännössä olla vaikkapa kolmea eri väriä: esimerkiksi ruunikossa, jolla on merkkejä, on ruskeaa, mustaa ja valkoista. Yksivärisyys tarkoittaakin lähinnä sitä, että hevosen karva on rungossa kauttaaltaan tietyn väristä (yleensä ruskeaa tai mustaa), eikä karvan seassa tai joillakin rungon alueilla ole valkoista karvaa. Yksivärisyyden vastakohta on kirjavuus tai sekavärisyys (lähinnä päistäriköt). Yksiväriseksi katsottavalla hevosella voi olla valkeita jalkojen tai pään merkkejä, mutta ei siinä määrin eikä sellaisilla kehon alueilla (rungossa), että hevonen katsottaisiin kirjavaksi. Arpialueille kasvavaa valkoista karvaa ei kuitenkaan katsota kirjavuudeksi eikä sekakarvaksi. Kimous katsotaan joko sekavärisyydeksi tai kokonaan omaksi värityypikseen. Monessa hevosrodussa sallitaan rotumääritelmän mukaan ainoastaan yksivärisyys, yleensä tällöin myös kimot ja joskus myös päistäriköt (jolloin kielto kohdistuu nimenomaan kirjavuuteen). Myös valkoiset merkit kokonaan tai lähes kokonaan kieltäviä rotumääritelmiä on (esimerkiksi friisiläisellä hevosella). Oman hankaluutensa pelkästään rungon alueeseen keskittyvään yksivärinen/kirjava -jaotteluun esimerkiksi rotumääritelmissä tuo se, että melko pienienkin jalkoihin ja päähän rajoittuvien merkkien tiedetään nykyään saattavan hyvin olla jonkin kirjavuusgeenin aiheuttamia. Näiden geenien ilmeneminen hevosen ulkoasussa vaihtelee paljon (myös sen mukaan, onko varsa geenin suhteen sama- vai eriperintäinen), joten täysin hyväksyttävien, yksivärisiksi katsottujen vanhempien jälkeläinen voikin olla ei-hyväksyttävä kirjava, joka todennäköisesti itse saisi yksiväristen yksilöiden kanssa lähinnä yksiväriseksi katsottavia jälkeläisiä. Ongelma on joskus myös päinvastainen: kirjavaan amerikkalaiseen paint-rotuun kelpuutetaan ainoastaan yksilöt, joilla on ainakin hiukan valkeaa rungossa katsomatta lainkaan siihen, mitä kirjavuusgeenejä hevonen mahdollisesti kantaa. Luokka:Hevosten värit
Charleston

Charleston voi tarkoittaa ainakin seuraavia: *Charleston, kaupunki Etelä- Carolinassa, Yhdysvalloissa *Charleston, kaupunki Illinoisissa, Yhdysvalloissa *Charleston, Länsi-Virginian osavaltion pääkaupunki Yhdysvalloissa *charleston, musiikin tyylilaji *charleston, seuratanssi 1920-luvulta *Best Friend of Charleston, ensimmäinen kokonaan Yhdysvalloissa valmistettu höyryveturi *USS Charleston, usean Yhdysvaltain laivaston aluksen nimi. == Katso myös == * Charlestown
Kulmakerroin

Kulmakerroin on matematiikassa kaksiulotteisessa koordinaatistossa y-koordinaatin muutoksen Δy ja sitä vastaavan x-koordinaatin muutoksen Δx suhde, jonka tarkoitus on kuvata suoran kaltevuutta. Kulmakerrointa merkitään k:lla, ja se voi olla mikä tahansa reaaliluku. Kulmakerroin on keskeinen käsite analyyttisessä geometriassa, algebrassa, trigonometriassa ja differentiaalilaskennassa. Tekniikassa kulmakerrointa käytetään yleisesti erilaisten pintojen kaltevuuden ilmaisemiseen. Esimerkiksi tien tai rautatien pituuskaltevuus on kulmakerroin: 35 promillen kaltevuus merkitsee 35 metrin nousua yhtä vaakasuuntaista kilometriä kohti. Tällä tavoin ilmoitetaan myös rinteen jyrkkyys urheilussa. Rakentamisessa luiskien, kattojen, lattioiden ym. kaltevuus ilmoitetaan usein kulmakertoimena, joko prosentteina tai suhdelukuna. Lattioiden ym. kaltevuutta kutsutaan myös kaadoksi. Hydrologiassa tarkastellaan virtavesien pituuskaltevuutta. == Kulmakertoimen määritelmä == Suoran kulmakerroin määritellään kahden minkä tahansa suoralla olevan pisteen avulla. Pisteiden (x1, y1) ja (x2, y2), kun x1 ei ole x2, kautta kulkevan suoran kulmakerroin on :k = \frac{\Delta y}{\Delta x} = \frac{y_2 - y_1}{x_2 -x_1}. * Jos suoran k > 0, suora on nouseva. * Jos suoran k < 0, suora on laskeva. * Jos suoran k = 0, suora on x-akselin suuntainen eli vaakasuora. * Jos suoran k on määrittelemätön eli jos x1 = x2, suora on y-akselin suuntainen eli pystysuora. * Jos kahden suoran kulmakertoimet ovat yhtäsuuret tai jos suorat ovat pystysuoria, suorat ovat yhdensuuntaiset. * Jos kahden suoran kulmakertoimien tulo on −1 tai jos toinen suora on pystysuora ja toinen vaakasuora, suorat ovat kohtisuorassa toisiaan vastaan. == Esimerkki == Lasketaan pisteiden (2,3) ja (8,7) kautta kulkevan suoran kulmakerroin k = \frac{7 - 3}{8 - 2} = \frac{4}{6} = \frac{2}{3} Suora on nouseva (koska k > 0). === Suoran normaali === Suoran normaali on suora, joka kulkee 90° asteen kulmassa suoran läpi. Näiden kahden suoran kulmakertoimet ovat toistensa käänteislukujen vastaluvut. Edellä olevan esimerkin suoran normaalin kulmakerroin on siis -\frac{3}{2}. == Geometria == Mitä suurempi suoran kulmakerroin on, sitä jyrkemmin suora nousee ylöspäin. Suoran kaltevuutta voidaan kuvata myös suuntakulmalla α, joka on suoran ja positiivisen x-akselin muodostama välillä ]−90°, 90°] oleva kulma. Suoran kulmakerroin on yhtä suuri kuin suoran suuntakulman tangentti eli :k = \tan\,\alpha ja :\alpha = \arctan\,k. Kun suuntakulma on pieni, on kulmakerroin likimäärin yhtä suuri kuin kulma radiaaneina. == Algebra == Lineaarisen eli ensimmäisen asteen funktion ratkaistusta muodosta :y = kx + b \, nähdään suoran kulmakerroin k ja vakiotermi b, joka ilmoittaa suoran ja y-akselin leikkauspisteen (0, b). Jos suoran kulmakerroin on k ja suoran piste on (x0, y0), suoran yhtälö on :y - y_0 = k(x - x_0) \,. == Differentiaalilaskenta == Funktion derivaatta jossakin pisteessä x_0 on funktion muodostamaa käyrää sivuavan tangentin kulmakerroin kohdassa x_0. == Lähteet == ==Kirjallisuutta== * * Luokka:Analyyttinen geometria Luokka:Algebra Luokka:Differentiaalilaskenta Luokka:Seulonnan keskeiset artikkelit
Pyörregalaksi

Pyörregalaksi (Messier 51, M51, NGC 5194) on kierteisgalaksi Ajokoirien tähdistössä. Sen etäisyyden arvioidaan olevan noin 23 miljoonaa valovuotta. Pyörregalaksilla on satelliittigalaksi NGC 5195 (M51b). Pyörregalaksin löysi Charles Messier 13. lokakuuta 1773http://messier.seds.org/m/m051.html ja sen kumppanin, galaksin NGC 5195, Pierre Méchain vuonna 1781. Pyörregalaksi on ensimmäinen galaksi, jonka havaittiin olevan spiraali. Tämä havainnon teki Lordi Rosse vuonna 1845 teleskoopillaan. Tarpeeksi pimeällä alueella pyörregalaksin voi havaita kiikareilla. == Lähteet == Luokka:Aktiiviset galaksit Luokka:Kierteisgalaksit 051 5194
Konodontit

Konodontit (Conodonta) ovat sukupuuttoon kuolleita, matomaisia leuattomia selkärankaisia, joiden hampaat olivat apatiittiset. Hampaita on löydetty melko paljon paleotsooisen kauden 250–500 miljoonaa vuotta vanhoista kivistä, mutta fossiloitunut konodontin ruumis löydettiin ensimmäisen kerran 1980-luvulla. Konodontit ja niiden sukulaiset elivät kambrikaudelta triaskauden loppuun. Kun Skotlannista ja Etelä-Afrikasta ensimmäisen kerran löydettiin konodonttien ruumiiden fossiileja, saatiin selkeämpi käsitys niiden rakenteesta. Niillä oli silmät, suomut, lihakset sekä jäykistyvä jänne, joka on selkärangan esiaste. Joissakin fossiileissa on päässä suuri tumma täplä. Se saattoi olla jättimäinen silmä, mutta se saattoi myös olla hampaisiin liittyvää rustoa. ==Lähteet== Luokka:Esihistorialliset eläimet Luokka:Leuattomat selkärankaiset
Makuupussi

Makuupussi eli makuusäkki on kankaasta - aiemmin myös nahasta tai poron- tai lampaantaljoista - ommeltu lämpöeristetty säkki, johon ihminen sopii nukkumaan. Tavallisimmin nykyaikainen makuupussi suljetaan vetoketjulla, joskin jotkut ns. ultrakevyet mallit on yhä valmistettu perinteiseen malliin umpinaisiksi. Näin on pyritty rakenteen yksinkertaistamiseen painon säästämiseksi. ==Rakenne== Makuupusseja on pääsääntöisesti kahta mallia: suorakaiteen muotoinen peittomakuupussi ja ns. muumiopussi, joka suippenee jalkopäätä kohti. Kesäiseen telttailuun sopivissa peittomakuupusseissa on tilaa kääntyillä vapaammin kuin muumiopussissa. Varsinaiseen retkeilyyn tarkoitetut muumiopussit on muotoiltu tyköistuviksi, ja siten ne ovat sekä lämpimämpiä että kevyempiä. Jos makuupusseissa on yhteensopivat vetoketjut, niitä voi yhdistellä suuremmaksi useamman hengen pussiksi. Makuupussissa on myös huppuosa, joka suojaa päätä. Hupussa voi olla kiristysnauhat, jotta lämmönhukka olisi mahdollisimman pieni ja huppu suojaisi hyttysiltä. Kylmempään säähän suunnitelluissa makuupusseissa on myös lämpökaulus, joka kiristetään hartioilta varsinaisen pussiosan lämpöhävikin minimoimiseksi, sekä lämpölista vetoketjun alla. Joissakin makuupusseissa on tasku sisäpuolella. ==Lämmöneristeet== Makuupussin lämmöneristeenä käytetään untuvia tai synteettisiä kuituja. Eristeaineesta johtuen makuupussin pakkaaminen suojapussiin tehdään sullomalla eikä taittelemalla tai käärimällä rullallePartiowiki. Tällöin untuvat ja kuidut pysyvät ilmavina ja niiden eristeominaisuudet säilyvät hyvinä. Untuvamakuupussi on teknisesti vaikea ommeltava, koska täyte on irtonaista ja liikkuu pussin sisällä. Kesäpusseissa untuvat tikataan kahden kankaan välisiin lokeroihin, mutta kylmempien lämpötilojen pusseissa sisäkangas on leikattu ulkokangasta pienemmäksi ja kankaiden väliin ommellaan suikaleita, jotka jakavat untuvat omiin lokeroihinsa, niin että missään kohdassa nukkujan ja ulkoilman välissä ei ole pelkästään kangasta. Nukkuja luovuttaa yön aikana merkittäviä määriä kosteutta hikoillessaan, ja vaikka makuupussit yleensä hengittävät hyvin, osa kosteudesta jää makuupussin eristeisiin. Tämän takia makuupussi tulisi tuulettaa käytön jälkeen. Erityisesti untuva on herkkää kosteudelle, vaikka nykyiset käsittelyt parantavatkin untuvan kosteudensietoa. Arktisissa olosuhteissa on havaittu kosteuden nostavan makuupussin painoa noin 100 g yössä, jos sitä ei tuuleteta käytön jälkeen. ===Lämpöalueet=== EN 13537-standardi määrittelee Euroopassa makuupussien käyttölämpötila-alueen. Lämpötila-alueita on neljä: * yläraja on korkein lämpötila, jossa 'standardi' aikuinen mieshenkilö voi nukkua mukavasti hikoilematta * mukavan lämpötilan alue perustuu 'standardin' naisen miellyttävään yöuneen * alaraja perustuu alimpaan lämpötilaan, jossa 'standardin' aikuisen mieshenkilön uskotaan voivan nukkua mukavasti yöunta * ääriraja on 'standardin' aikuisen naisen eloonjäämisraja (äärimmäinen eloonjääminen eli sitä ei suositella käytettäväksi yleisesti). ==Lähteet== ==Aiheesta muualla== *Makuupussi Luokka:Retkeilyvälineet Luokka:Kenttämajoitus
Ahkio

Ahkio on veneen muotoinen lumessa vedettävä pulkka. Perinteisiä materiaaleja ovat puu ja vaneri. Ahkio voi olla valmistettu esimerkiksi muovista (polyeteenistä), lasikuidusta, hiilikuidusta, kevlarista tai alumiinista. == Erilaisia ahkioita == Ahkioita on moneen tarkoitukseen: * Hiihtovaeltajat vetävät yleensä vyötärölle vetovaljaisiin vetoliinalla eli -köydellä tai aisoilla kiinnitettyä n. 1,5–2 metrin pituista ja n. 30–50 senttimetriä leveää ahkiota.Aulio 1990, 96-97 Hiihtäjän vetämän ahkion perinteinen nimitys on veturi.Ahtola 1975 * Vetojuhtana voi olla myös poroja ja koiria, joiden valjaisiin on naruilla kiinnitetty n. 2–4 metrin pituinen ahkio ihmisten tai tavaroiden kuljettamista varten. * Moottorikelkkojen perään voidaan myös kiinnittää ahkio, vaikka vedettävänä onkin yleensä reki. Hiihtovaeltajien ahkiot ovat kevyitä ja tilaa niissä on yleensä sen verran, että niihin sopii noin kahden viikon vaelluksen tarvikkeet. Nyrkkisääntönä pidetään, että ahkiolla hiihtäjän tulisi voida vetää kuormaa, joka on bruttopainoltaan puolet hiihtäjän painosta, kun taas rinkalla kantaen vaeltaja pystyy kantamaan mukavasti vain kolmanneksen painostaan.Aulio 1990, 96 Arktisilla alueilla, kuten pohjois- tai etelänavalla, pidempiä vaelluksia tekevät retkeilijät käyttävät yleensä suurempia ahkiota, joihin mahtuu jopa kolmen kuukauden varusteet ja ruoat. Isoja ahkioita on ollut myös sotilaskäytössä, jolloin niillä on kuljetettu raskasta asetta, kuten konekivääriä varusteineen, muonaa, majoitusvälineitä ja haavoittuneita. Isoa ahkiota hallitsee usean vetäjän lisäksi alamäissä jarrumies erityisellä jarruköydellä.Aulio 1990, 98 == Katso myös == *Muinaiset ahkiot *Kelkka ==Lähteet== * * * * ===Viitteet=== == Aiheesta muualla == * Ahkiosta kuljetusvälineenä, ominaisuuksista ja pakkaamisesta (Metsähallitus) * PartioWikin ahkioartikkeli. * Ahkio: kuvia, esineiden ja dokumenttien tietoja Finna-tietokannassa Luokka:Retkeilyvälineet
EasyJet

EasyJet Airline Company Limited (easyJet) on halpalentoyhtiö, jonka kotikenttä on Lontoon Lutonin lentoasema. EasyJet on perustettu vuonna 1995. Aluksi yhtiöllä oli käytössä kaksi GB Airwaysilta liisattua Boeing 737-200 -lentokonetta, ja se lensi vain Lutonin sekä Glasgow’n ja Edinburghin välillä. Vuonna 1998 easyJet osti sveitsiläisen TEA Switzerlandin ja muutti sen nimeksi easyJet Switzerland. Vuonna 2002 yhtiö osti British Airwaysin omistaman Go Fly -halpalentoyhtiön. Nykyään EasyJet lentää säännöllisesti yli sataan kohteeseen, jotka sijaitsevat Euroopan eri lentokentillä. Yhtiön perusti kyproksenkreikkalainen Stelios Haji-Ioannou, ja se on listattu Lontoon pörssiin. easyJetin merkittävin kilpailija on irlantilainen Ryanair, ja yhtiön strategia on lentää Euroopan johtaville lentokentille halvalla. Se tarjosi ensimmäisenä brittiläisenä lentoyhtiönä mahdollisuuden ostaa lentolippuja internetistä. Vuonna 2008 easyJetillä lensi yli 44 miljoonaa matkustajaa. Yhtiön laivastoon kuuluu kaksi konetyyppiä, Airbus A319 ja Airbus A320. Yhteensä easyJetillä on 217 lentokonetta. easyJetin lentokoneiden keski-ikä on noin kuusi vuotta. EasyJet lensi Suomeen marraskuun 2008 alusta lähtien. Päivittäinen reitti Lontoon Gatwickilta Helsinki-Vantaalle ja takaisin lennettiin Airbus A320 -tyyppisellä koneella. Arkisin lennot lennettiin iltaisin ja viikonloppuisin aamupäivisin. Suunnitelmissa oli lisätä vuorotarjontaa kahteen päivittäiseen vuoroon aikaisintaan vuonna 2010. EasyJet lensi helmikuusta 2010 lähtien Helsinki-Vantaalta myös Manchesterin lentoasemalle ja Pariisin Charles de Gaullen kansainväliselle lentoasemalle. Yhtiön Suomen-toiminta päättyi kesällä 2011. Operointi Helsingistä alkoi kuitenkin uudelleen 1. maaliskuuta 2018, kun yhtiö aloitti lennot Berliiniin Airberlinin konkurssin tuoman loven ansiosta. EasyJetin arkea kuvaa Lentokentällä (Airline UK) -televisiosarja, jota Suomessa esittää TV Viisi. == Laivasto == Tilanne tammikuussa 2018: easyJet: * 119 Airbus A319-100 * 100 Airbus A320-200 (2 tilauksessa) * 4 Airbus A320neo (1 tilauksessa) easyJet Switzerland: * 13 Airbus A319-100 * 11 Airbus A320-200 Koko laivaston keski- ikä on 7,9 vuotta. == Katso myös == * Lentokentällä ==Lähteet== == Aiheesta muualla == *Yhtiön viralliset kotisivut *Lentolaivasto *
DVI

DVI-liitäntä (Digital Visual Interface) on Digital Display Working Group -yhteenliittymän kehittämä standardi kuvasignaalin siirtämiseksi digitaaliseksi. Liitintä käytetään pääasiassa tietokoneen ja näytön välillä. Liitäntä esiteltiin 1999 VGA-liittimen seuraajaksi. Se oli käytössä lähinnä 2000-luvun alkuvuosina, sillä jo joulukuussa 2002 esiteltiin myös digitaalinen HDMI-liitäntä, ja toukokuussa 2006 VESA:n kehittämä DisplayPort tietokoneita varten. Vaikka DVI on kehitetty pääasiassa tietokoneita varten sitä käytetään myös muun muassa televisioissa ja DVD-soittimissa. ==DVI-liitintyyppejä== *DVI-A (DVI-Analog) siirtää vain analogisignaalia. *DVI-D (DVI-Digital) siirtää vain digitaalisignaalia. *DVI-I (DVI-Integrated) siirtää sekä analogi- että digitaalisignaalia. DVI-I-liitännällä olevaan näytönohjaimeen voi siis liittää myös VGA-monitorin. Digitaalinen DVI näyttää olevan jollain tasolla HDMI-yhteensopiva ja liitettävissä televisioon adapterilla. == Katso myös == * HDMI * VGA * DisplayPort * Oheislaiteliitännät ==Lähteet== *Liittimiä riittämiin . MikroPC-lehti. PDF. === Viitteet === Luokka:Väylät ja liitännät Luokka:Sähköliittimet Luokka:Seulonnan keskeiset artikkelit
Virgin Atlantic

Virgin Atlantic Airways on brittiläinen lentoyhtiö. Virgin Atlanticin perustajana on Richard Branson, joka tunnetaan myös Virgin Groupin perustajana. Virgin Atlantic on keskittynyt lentämään mantereiden välisiä lentoja Iso-Britannia ja Pohjois-Amerikan, Karibian, Afrikan, Aasian ja Australian välillä. Virgin Atlanticin kotikenttä on Lontoon Heathrow’n lentoasema. Virgin Atlantic operoi myös aiemmin Lontoon Gatwickista, mutta lopetti lennot vuonna 2020 koronapandemian seurauksena. Yhtiön pääkonttori sijaitsee Crawleyssa. Lentoyhtiö perustettiin vuonna 1984, kun Branson osti entisen British Atlantic Airwaysin. Toiminta aloitettiin yhdellä lentokoneella, Boeing 747-200:lla, jolla lennettiin Lontoon ja Pohjois- Amerikan väliä. Vuonna 1991 Virgin Atlantic siirtyi käyttämään Lontoon Heathrow'n lentokenttää. Samana vuonna 49 % Virgin Atlanticista myytiin Singapore Airlinesille. Vuonna 2012 Singapore Airlines myi osuutensa Delta Air Linesille. Nykyään Virgin Atlantic lentää yhteensä yli 30 kohteeseen. == Laivasto == === Nykyinen laivasto === Kesäkuussa 2024 laivaston keski-ikä on 7,3 vuotta. Virgin Atlanticin laivasto Konetyyppi Lukumäärä Tilauksia Huomautuksia Airbus A330-300 10 — Airbus A330-900neo 4 12 Korvaa Airbus A330-300 -koneet. Airbus A350-1000 12 2 Boeing 787-9 Dreamliner 17 — Yhteensä 43 14 ===Historiallinen laivasto=== Virgin Atlantic Airwaysin historiallinen laivasto Virgin Atlantic Airwaysin historiallinen laivasto Virgin Atlantic Airwaysin historiallinen laivasto Virgin Atlantic Airwaysin historiallinen laivasto Virgin Atlantic Airwaysin historiallinen laivasto Virgin Atlantic Airwaysin historiallinen laivasto Virgin Atlantic Airwaysin historiallinen laivasto Konetyyppi Koneiden lukumäärä enimmillään Käytössä vuosina Lisätietoja Boeing 747-100 1 1990–2000 Boeing 747-200 16 1984–2005 Yksi koneista oli rahtiversio. Boeing 747-400 13 1994–2020 Boeing 767-300ER 1 1996–1997 Dry lease -kone Martinair Hollandilta. Airbus A320-200 6 1996–2015 Airbus A321-200 1 2000–2001 Airbus A330-200 4 2018–2022 Airbus A340-300 10 1993–2015 Airbus A340-600 19 2002–2020 == Lähteet == == Aiheesta muualla == * Yhtiön viralliset kotisivut Luokka:Brittiläiset lentoyhtiöt Luokka:Virgin Group
Kamiina

thumb|Erämökin kamiina, jossa on valmispiippu. Kamiina on pieni, yleensä metallirakenteinen lämmityslaite asuintilojen lämmittämiseen. Kamiina lämmitetään yleensä puilla, mutta on olemassa myös kivihiili-, petroli-, nestekaasu- ja sähkökäyttöisiä malleja. Sotilas- ja retkeilykäyttöön on kehitetty kevyt, siirreltävä telttakamiina. Kamiinan ominaisuuksiin kuuluvat nopea lämmönluovutus ja pieni lämmönvarauskyky. ==Rakenne== Kamiinan rakenteeseen kuuluvat tulipesä, savuhormi ja tulipesän luukku, lisäksi joissakin malleissa keittotaso tai jalat. Hormin liitäntä on malleittain riippuen kamiinan päältä tai takaa. Materiaali on valurautaa tai teräslevyä tai näiden yhdistelmä. Näkyvät teräspinnat voivat olla emaloituja. Joissakin malleissa tulipesän luukku on lasiaukollinen. Pysyvästi hormiin kytketyn kamiinan perinteinen materiaali on valurauta, mutta niitä valmistetaan myös pellistä, vuolukivestä ja keraamisista laatoista. ==Kamiinatyyppejä== * puukamiina * valopetrolikamiina * telttakamiina ==Telttakamiina== Telttakamiina on kevytrakenteinen, koottava ja helposti siirreltävä kamiina. Kamiinan päällä voi lämmittää kenttäkeittoastiassa eli pakissa vettä tai valmistaa ruokaa. ===Telttakamiinan käyttö=== Telttakamiinan tulipesä on vaatimaton. Tulen ylläpitämiseksi tarvitaan kipinämikoksi kutsuttu tulivahti, joka lisää kamiinaan puita ja valvoo, etteivät esimerkiksi teltassa kuivatettavat vaatteet tai teltta itse syty palamaan kamiinan hormista lentävistä kipinöistä. Käytön jälkeen kamiina tyhjennetään tuhkasta sen jäähdyttyä ja savupiipun putket nuohotaan esimerkiksi havunoksalla, jottei hormiin jää seuraavassa lämmityksessä teltan katolle kipinöinä lentävää nokea. ==Lähteet== Luokka:Tulisijat Luokka:Retkeilyvälineet luokka:Kenttämajoitus en:Wood-burning stove es:Estufa doméstica sv:Kamin